钦定古今图书集成/明伦汇编/官常典/第089卷 > 颍王璬
## 钦定古今图书集成/明伦汇编/官常典/第089卷 > 颍王璬

按《唐书》本传：“颍王璬，喜读书，好文辞。开元十五年，遥
领安东都护。安禄山反，诏领剑南节度大使，以杨国
忠为之副。帝西出，令御史大夫魏方进为置顿使，移
书剑南属郡，托璬之藩，大设储偫。璬先即镇，更以蜀
郡长史崔圜为副。璬济江，舟中以彩席藉步，命彻之，
曰：‘此可寝，奈何践之’？璬之出，遽不及受节。司马史贲”
请建大槊，蒙油囊先驱，以威道路。璬笑曰：“既为真王
矣，安用假节为？”将至成都，崔圜迎拜马前，璬不为礼，
圜衔之。璬视事再逾月，人便其宽，圜奏罢居内宅，乃
诏宣慰肃宗于彭原，从还京师。建中四年薨，年六十
六。子伸，为荥阳王。“高邑王；伣，楚国公；僔，夔国公。”
按《旧唐书》本传：颍王璬，元宗第十三子也。读书有文
词。初名沄，开元十三年，封颍王。十五年，遥领安东都
护、平卢军节度大使。二十三年，加开府仪同三司，改
名璬。安禄山反，除蜀郡大都督，剑南节度大使杨国
忠为之副。元宗幸蜀，令御史大夫魏方进充置顿使，
先移牒至蜀，托以颍王之藩，令设储供。元宗至马嵬，
方进被杀，乃令璬先赴本郡，蜀郡长史崔圜为副。璬
初奉命之藩卒，遽不遑受节。绵州司马史贲进说曰：
“王，帝子也，且为节度大使。今之藩而不持节，单骑径
进，人何所瞻？请建大槊，蒙之油囊，为旌节状，先驱道
路，足以威众。”璬笑曰：“但为真王，何用假旌节乎？”